Inicialas
Inicialas (lot. initialis 'esantis pradžioje') – tai išdidinta pirmoji teksto raidė, užimanti kelias eilutes. Ši raidė dažniausiai būna parašyta kitokiu šriftu, kitokia spalva ar kitaip išdabinta. Raidė neretai būna kvadratiniame rėmelyje. Inicialais pradedami knygos skyriai, dalys, pastraipos, o retkarčiais ir kiekviena didžioji raidė keičiama į inicialą. Inicialas senais laikais būdavo geros knygos ženklas. Išradus rašomąsias mašinėles, inicialai buvo užmirštami, nors dabar jie retkarčiais sutinkami kai kuriose, dažniausiai pasakų, knygose.